Поне пет нови смартфона чакаме от LG на CES 2017 | Мобилни комуникации | PC World България
По принцип многото анонси на смартфони и мобилни устройства обикновено се правят по време на Мобилния конгрес е Барселона, който се провежда в края на февруари или началото на март, но някои компании изглежда са толкова нетърпеливи да покажат новите си апарати, че ще направят множество анонси още по време на изложението за потребителска електроника CES 2017 в началото на януари. Сред тях определено е компанията LG Electronics, която вече започна да ни залива с информация за това, което е приготвила за участието си на шоуто в Лас Вегас. А в този новинарски поток откриваме цели пет нови смартфона от моделния ред на LG за 2017-а.
LG, LG Electronics, смартфон, телефон, Stylus, CES 2017
Един от тях е например моделът Stylus 3, който в САЩ ще се предлага под името Stylo 3. Това е модел от среден клас, който, както подсказва наименованието, поддържа възможности за работа със стилус, какъвто има в комплекта на апарата. Този смартфон е оборудван с 5,7-инчов сензорен дисплей, базиран на технологията In-cell Touch с HD резолюция 1280х720 точки (и плътност 258ppi), както и с 8-ядрен процесор MediaTek MT6750 с честота 1,5 GHz, 3 GB.
Прочетете още: Това устройство може да ни накара да забравим телевизора
Фотосистемата е изградена от задна 13-мегапикселова камера и 8-мегапикселова фронтална, а комуникациите са обезпечени посредством Wi-Fi (802.11 b, g, n), Bluetooth 4.2 и microUSB 2.0 порт. Сред допълнителните функции можем да отбележим също наличието на скенер за пръстови отпечатъци, а управлението е поверено на ОС Android 7.0 Nougat. Апаратът LG Stylus 3 е с габарити 155,6×79,8×7,4 мм и тегло 149 г.. а батерията е с капацитет 3200 mAh.
Заедно с този изцяло нов aпарат LG анонсира и четири нови смартфона в рамките на серията К, а именно K10, K8, K4 и K3. Важно е да се отбележи, че в наименованията не присъства индексът 2017, което може да доведе до обърквания понеже на пазара вече има модели със същите обозначения - LG K10, K8, K4 и K3, които бяха представени по-рано през годината.
Ето накратко обобщението на характеристиките на новите модели от К-серията във версиите им за 2017 г.:
Технически характеристики на смартфона LG K10:
Дисплей: 5,3-инчов In-cell Touch с HD резолюция 1280х720 точки (277 ppi);
Процесор: 8-ядрен MediaTek MT6750 с честота 1,5 GHz;
Място за съхранение: 16 GB или 32 GB + слот за карта памет;
Основна камера: 13 Mpix;
Лицева камера: 5 Mpix;
Батерия: заменяема, 2800 mAh;
Комуникации: LTE, Wi-Fi (802.11 b, g, n), Bluetooth 4.2, USB 2.0, NFC;
Размери: 148,7×75,3×7,9 мм;
Тегло: 142 г;
Други: скенер за пръстови отпечатъци;
Технически характеристики на смартфона LG K8:
Дисплей: 5-инчов In-cell Touch с HD резолюция 1280х720 точки (294 ppi);
Процесор: 4-ядрен Snapdragon 425 MSM8917 с честота 1,4 GHz;
Място за съхранение: 16 GB + слот за карта памет;
Лицева камера 5 Mpix;
Батерия: заменяема, 2500 mAh;
Размери: 144,8×72,1×8,09 мм;
Технически характеристики на смартфона LG K4:
Дисплей: 5-инчов In-cell Touch с резолюция 854х480 точки (196 ppi);
Процесор: 4-ядрен Snapdragon 210 MSM8909 с честота 1,1 GHz;
Място за съхранение: 8 GB + слот за карта памет;
Основна камера: 5 Mpix;
Комуникации: LTE, Wi-Fi (802.11 b, g, n), Bluetooth 4.1, USB 2.0;
Размери: 144,76×72,6×7,9 мм;
Тегло: 135 г;
Технически характеристики на смартфона LG K3:
Дисплей: 4,5-инчов с резолюция 854х480 точки (218 ppi);
Лицева камера: 2 Mpix;
Батерия: заменяема, 2100 mAh;
Размери: 133,9×69,75×9,44 мм;
Тегло: 132 г;
За съжаление, от LG за сега не казват нищо относно сроковете за старт на продажбите и ориентировъчните цени на новите си смартфони Stylus 3 (Stylo 3), K10, K8, K4 и K3, така че се надяваме на повече данни в началото на януари.
Четири нови смартфона разширяват X-серията на LGАлтерко Роботикс ще покаже гласово управление на умния дом на CES 2017Ето как новите жилища могат да пестят 30% електроенергия още от ден 1Най-съвършените досега LG UltraWide монитори ще събират очите на IFA
"Поне пет нови смартфона чакаме от LG на CES 2017"